CELEX: C2006/212/57
Language: et
Date: 2006-09-02 00:00:00
Title: Kohtuasi T-170/06: 29. juunil 2006 esitatud hagi — Alrosa versus komisjon

2.9.2006   
            
            
               ET
            
            
               Euroopa Liidu Teataja
            
            
               C 212/31
            
         29. juunil 2006 esitatud hagi — Alrosa versus komisjon
   (Kohtuasi T-170/06)
   (2006/C 212/57)
   Kohtumenetluse keel: inglise
   Pooled
   
      Hageja: Alrosa Company Ltd. (Mirnõi, Venemaa) (esindajad: solicitor R. Subiotto, solicitor S. Mobley ja solicitor K. Jones)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada kogu otsus;
            
         
               —
            
            
               mõista Alrosa õigusabi- ja muud selle asjaga seotud kulud välja komisjonilt.
            
         Väited ja peamised argumendid
   Hageja on vaidlustanud komisjoni 22. veebruari 2006. aasta otsuse, milles komisjon muutis De Beersile siduvaks tema võetud kohustuse loobuda ajavahemikul 2006–2008 järk-järgult ja 1. jaanuarist 2009 täielikult lõpetada töötlemata teemantide ostmine hagejalt otse või kolmandate isikute kaudu.
   Hagi toetuseks tugineb hageja esiteks ärakuulamisõiguse rikkumisele otsuse tegemise menetluses. Hageja väitel pidi komisjon selgitama, millistele kolmandate isikute märkustele ja millistele komisjoni analüüsi osadele tuginedes otsustas ta De Beersi ja hageja ühiselt pakutud kohustused tagasi lükata ja kehtestada viimased De Beersi pakutud kohustused.
   Teiseks tugineb hageja määruse 1/2003 artikli 9 rikkumisele, kuna siduvaks muudetud kohustused pakkus välja ainult De Beers, mitte aga asjaomased ettevõtjad ehk De Beers ja hageja. Hageja lisab, et vaidlustatud otsust ei ole vastu võetud konkreetseks ajavahemikuks.
   Viimasena märgib hageja, et otsuses sisalduv täielik ja võimalik, et ka määramata ajaks De Beersile kehtestatud keeld osta hagejalt otse või kolmandate isikute kaudu töötlemata teemante on vastuolus EÜ artikliga 82 ja määruse 1/2003 artikliga 9, aga ka lepinguvabaduse ja proportsionaalse aluspõhimõtetega.